**Hannes Häkkilä** (s. 22. syyskuuta 2002 Kalajoki) on suomalainen jääkiekkopuolustaja, joka pelaa SM-liigajoukkue Mikkelin Jukureissa.

Ura
---

### Seuraura

Häkkilä on JHT Kalajoen kasvatti. Kaudella 2017–2018 hän toimi seuran C-nuorten varakapteenina. Häkkilä pelasi kauden aikana myös JHT:n A- ja B-nuorissa. Kaudella 2018–2019 hän toimi seuran B-nuorten varakapteenina. Häkkilä voitti pelipaikastaan huolimatta B-nuorten Mestiskarsinnoissa tehoilla 18+25=43 joukkueen sisäisen piste-, maali- ja syöttöpörssin. Hän voitti myös koko sarjan puolustajien piste- ja maalipörssin. Häkkilä oli JHT:n paras pistemies myös B-nuorten Mestiksessä tehoilla 17+23=40, joilla hän voitti puolustajien piste- ja syöttöpörssin. Häkkilä debytoi samalla kaudella vain 16-vuotiaana seuran miesten Suomi-sarjajoukkueessa, jossa hän pelasi seitsemän runkosarjaottelua tehden kolme syöttöpistettä sekä kaksi playoff-ottelua ilman tehopisteitä.

Heinäkuussa 2019 Häkkilä teki JHT:n Suomi-sarjajoukkueen kanssa vuoden mittaisen sopimuksen. Vain 17-vuotias Häkkilä pelasi joukkueessa ensimmäisellä täysimittaisella kaudellaan 2019–2020 runkosarjassa 35 ottelua tehopistein 4+14=18. Pudotuspeleissä hän pelasi viisi ottelua tehden viisi syöttöpistettä, joilla Häkkilä jakoi JHT:n sisäisen pistepörssin voiton kolmen muun pelaajan kanssa. Hän pelasi myös kaksi Suomen Cupin ottelua ilman tehopisteitä. Häkkilä pelasi osan kaudestaan vielä myös seuran A- ja B-nuorissa. Kaudeksi 2020–2021 hän siirtyi Oulun Kärppien U20 SM-sarjajoukkueeseen. Helmikuussa 2021 seura lainasi hänet kahden ottelun ajaksi Mestis-joukkue Kokkolan Hermekseen. Hän teki niissä yhden syöttöpisteen.

Huhtikuussa 2021 Häkkilä teki 2+1-vuotisen SM-liigasopimuksen Mikkelin Jukurien kanssa. Hän teki liigadebyyttinsä kauden 2021–2022 avauskierroksella 10. syyskuuta 2021 Kalevan Palloa vastaan. Häkkilä merkittiin Jukurien kolmospuolustajapariin Niclas Lundgrenin viereen. Hän sai ottelussa jääaikaa 13.12 minuuttia. Liigauransa avausmaalin Häkkilä teki 11. helmikuuta 2022 vieraissa Kalevan Palloa vastaan. Kaikkiaan hän pelasi SM-liigassa kauden aikana 29 runkosarjaottelua tehopistein 1+6=7 ja kaksi playoff-ottelua ilman tehopisteitä. Joulukuussa 2021 Jukurit lainasi Häkkilän kahden ottelun ajaksi Mestis-joukkue Iisalmen Peli-Karhuihin ja maaliskuussa 2022 seura lainasi hänet Savonlinnan Pallokerhoon, jossa Häkkilä pelasi kaikkiaan kuusi ottelua.

Kaudella 2022–2023 Häkkilä pelasi SM-liigassa 25 runkosarjaottelua tehopistein 2+6=8. Marraskuussa 2022 Jukurit lainasi hänet viikon mittaisella sopimuksella Mestis-joukkue Imatran Ketterään, jonne Häkkilä lainattiin Jukureiden kauden päätyttyä jälleen loppukaudeksi maaliskuussa 2023. Hän voitti Mestiksen pudotuspelien puolustajien piste- ja syöttöpörssin tehoilla 2+11=13. Häkkilä voitti kauden päätteeksi hopeaa. Tammikuussa hän teki Jukurien kanssa vuoden mittaisen jatkosopimuksen.

Lokakuussa 2023 Jukurit vuokrasi Häkkilän loppukauden 2023–2024 kattavalla sopimuksella Mestis-joukkue Jokereihin. Maaliskuussa 2024 Jokereiden kauden päätyttyä Häkkilä palasi Jukurien vahvuuteen pelaamaan pudotuspelejä.

### Maajoukkueura

Häkkilä on pelannut kolme nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | JHT | Suomi-sarja | 7 | 0 | 3 | 3 | 4 | 2 | 0 | 0 | 0 | 0 |
| 2019–2020 | JHT | Suomi-sarja | 35 | 4 | 14 | 18 | 10 | 5 | 0 | 5 | 5 | 2 |
| 2020–2021 | Kärpät | U20-SM | 37 | 3 | 13 | 16 | 8 | 5 | 1 | 1 | 2 | 4 |
|  | Hermes | Mestis | 2 | 0 | 1 | 1 | 0 | – | – | – | – | – |
| 2021–2022 | Jukurit | U20-SM | 14 | 1 | 6 | 7 | 6 | – | – | – | – | – |
|  | Jukurit | SM-liiga | 29 | 1 | 6 | 7 | 16 | 2 | 0 | 0 | 0 | 0 |
|  | IPK | Mestis | 2 | 0 | 2 | 2 | 0 | – | – | – | – | – |
|  | SaPKo | Mestis | 6 | 0 | 1 | 1 | 4 | – | – | – | – | – |
| 2022–2023 | Jukurit | U20-SM | 14 | 2 | 10 | 12 | 6 | – | – | – | – | – |
|  | Jukurit | SM-liiga | 25 | 2 | 6 | 8 | 14 | – | – | – | – | – |
|  | Ketterä | Mestis | 9 | 0 | 3 | 3 | 8 | 17 | 2 | 11 | 13 | 2 |
| 2023–2024 | Jukurit | U20-SM | 1 | 0 | 0 | 0 | 0 | – | – | – | – | – |
|  | Jukurit | SM-liiga | 4 | 0 | 2 | 2 | 4 | 3 | 1 | 0 | 1 | 0 |
|  | Jokerit | Mestis | 40 | 4 | 19 | 23 | 8 | 6 | 0 | 1 | 1 | 4 |
| 3 kautta | yhteensä | SM-liiga | 58 | 3 | 14 | 17 | 34 | 5 | 1 | 0 | 1 | 0 |
| 4 kautta | yhteensä | Mestis | 59 | 4 | 26 | 30 | 20 | 23 | 2 | 12 | 14 | 6 |

Lähteet
-------

* Hannes Häkkilä The Internet Hockey Databasessa (englanniksi)
* Hannes Häkkilä Eurohockey-sivustolla (englanniksi)
* Hannes Häkkilä *Elite Prospects*. Everysport Media Group AB.  (englanniksi)

### Viitteet

1. ↑  Tänään onnittelemme puolustaja Hannes Häkkilää, joka täyttää 20 vuotta! Lämpimät onnittelut, Hurja! *Facebook*.  22.9.2022. Mikkelin Jukurit.
2. ↑  Pelaajaesittely *facebook.com*.  23.11.2019. JHT Kalajoki ry. Viitattu 17.9.2021.
3. 1 2 3 4 5 6  Hannes Häkkilä *Elite Prospects*. Everysport Media Group AB.  (englanniksi)
4. ↑  Elite Prospects - U18 Mestis Q Stats 2018-2019 *eliteprospects.com*. Everysport Media Group AB. Viitattu 17.9.2021. (englanniksi)
5. ↑  Elite Prospects - JHT U18 *eliteprospects.com*. Everysport Media Group AB. Viitattu 17.9.2021. (englanniksi)
6. ↑  Elite Prospects - U18 Mestis Stats 2018-2019 *eliteprospects.com*. Everysport Media Group AB. Viitattu 17.9.2021. (englanniksi)
7. ↑  Kokemusta ja nuoruutta pakistoon *facebook.com*.  4.7.2019. JHT Kalajoki ry. Viitattu 17.9.2021.
8. ↑  Elite Prospects - JHT *eliteprospects.com*. Everysport Media Group AB. Viitattu 17.9.2021. (englanniksi)
9. ↑  PELAAJA UUTISIA *facebook.com*.  11.6.2020. JHT Kalajoki ry. Viitattu 17.9.2021.
10. ↑  TIEDOTE: ARTTU PAASO JA HANNES HÄKKILÄ LAINALLE *kokkolanhermes.fi*.  11.2.2021. Edustus Hermes ry. Viitattu 17.9.2021.
11. ↑  Jukureille vahvistuksia alakertaan: Salminen, Ignatjew ja Häkkilä Mikkeliin *jukurit.fi*.  23.4.2021. Jukurit HC Oy. Viitattu 17.9.2021.
12. ↑  Kalpa - Jukurit, 10.9.2021 *liiga.fi*.  10.9.2021. Jääkiekon SM-liiga Oy. Viitattu 17.9.2021.
13. ↑  Kalpa - Jukurit, 11.2.2022 *liiga.fi*.  11.2.2022. Jääkiekon SM-liiga Oy. Viitattu 27.5.2022.
14. ↑  IPK:lle laina-apuja Mikkelistä *ipk.fi*.  1.12.2021. IPK Hockey Oy. Viitattu 27.5.2022.
15. ↑  HANNES HÄKKILÄ VAHVISTAMAAN PUOLUSTUSTA FPS- JA TUTO-PELEIHIN! *facebook.com*.  8.3.2022. Savonlinnan Pallokerho Oy. Viitattu 27.5.2022.
16. ↑  Lucas Nordsäter vahvistamaan Jukurien puolustusta - Konsta Helenius lainasopimuksella hyökkäykseen *jukurit.fi*.  21.11.2022. Jukurit HC Oy. Viitattu 10.4.2023.
17. ↑  Jukurien Hannes Häkkilän ja Topias Hynnisen kaudet jatkuvat lainapesteillä Mestiksessä. *twitter.com*.  15.3.2023. Jukurit HC Oy. Viitattu 10.4.2023.
18. ↑  Elite Prospects - Ketterä *eliteprospects.com*. Everysport Media Group AB. Viitattu 6.10.2023. (englanniksi)
19. ↑  Nikulin, Antti: Daniel Mäkiaho ja Hannes Häkkilä jatkavat Jukureissa myös ensi kaudella *Jatkoaika.com*.  24.1.2023. Jatkoaika r.y. Viitattu 24.1.2023.
20. ↑  Puolustaja Hannes Häkkilä jokeripaitaan *jokerit.fi*.  5.10.2023. Jokerit Helsinki Oy. Viitattu 6.10.2023.

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä

Jokerit – Mestis
2 Wehmas |
3 Kangas |
7 Häkkilä |
9 Hänninen |
10 Lahtinen |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Vauhkonen |
43 Virtala |
45 Hakanen |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren